Gunformation Forum • View topic - 2010-10-21: Polisie meer as 3000 wapens kwyt in &#8217;n jaar
2010-10-21: Polisie meer as 3000 wapens kwyt in &#8217;n jaar
2010-10-21: Polisie meer as 3000 wapens kwyt in &#8217;n
by GOSA » Thu, 2010-10-21 09:09
http://www.dieburger.com/Suid-Afrika/Nu ... r-20101021
Polisie meer as 3000 wapens kwyt in ’n jaar
Kaapstad - Tot 3 226 polisiewapens is die afgelope boekjaar gesteel of verloor.
Dit is ’n toename van 17% in vergelyking met die 2008-’09-boekjaar toe 2 759 wapens gesteel is en is die derde jaar in ’n ry dat die polisie dié diefstalle nie onder beheer bring nie.
Me. Dianne Kohler Barnard, DA-LP, het gister gesê sy gaan die ouditeur-generaal versoek om die polisie se vuurwapenbeleid te ondersoek. “Dis duidelik dié stelsel werk nie en gewone Suid-Afrikaners se lewens word in gevaar gestel omdat polisiewapens op straat beland.”
Intussen het lt.genl. Richard Mdluli, nasionale intelligensiehoof, gister aan die portefeuljekomitee oor polisie gesê tot R39,1 miljoen is die afgelope boekjaar aan geheime informante vir inligting betaal. “Op sy beste is dit ’n groot uitdaging om informante te betaal, want dis nie asof jy ’n faktuur (vir hul dienste) ontvang nie. Al waarop hul name verskyn is ’n informantregister.”